Р А З П О Р Е Ж Д А Н Е

№           				   12.03.2008 г.				гр.Левски

Председателят на Районен съд гр.Левски Евгения Рачева като разгледа административнонаказателната преписка вх.№1466/12.03.2008 г. на ЛРС и на основание данните по нея и закона, за да се произнесе, взе предвид следното:
Според съставения АУАН и издаденото НП нарушенията са извършени на 03.07.2007 г., т.е. след като е влязло в сила изменението на ЗДвП от бр.51 от 2007 г. на ДВ. Съгласно чл.189, ал.5 от ЗДвП не подлежат на обжалване наказателни постановления, с които е наложена глоба до 50,00 лв. включително. Видно от наказателното постановление, за извършеното от Т. нарушение на последния е наложено административно наказание глоба в размер на 50,00 лв.
При това положение следва извода, че наказателното постановление е влязло в сила на осн. чл.64, б.”а” от ЗАНН, жалбата на Тодоров се явява процесуално недопустима и не следва да бъде образувано съдебно производство.
С оглед изложеното, председателят на РС-Левски

Р А З П О Р Е Д И :

ОТКАЗВА на осн. чл.189, ал.5 от ЗДвП да образува а.н.дело по жалбата на Б.Т. от гр.С., р.”О. к.”, ул.”Б.” №***, ЕГН **********, срещу НП №1346 от 06.07.2007 г. на началника на РПУ-Левски, поради недопустимост на съдебното производство.
РАЗПОРЕЖДАНЕТО подлежи на обжалване в 15-дневен срок пред Административен съд гр.Плевен, считано от съобщаването му на страните.

    		            	                                ПРЕДСЕДАТЕЛ: